กกต.เรียกศรีสุวรรณสอบกรณีร้อง “ปิยบุตร” กล่าวหาคนอีสานว่าเป็นคนตลก!
กกต.เรียกศรีสุวรรณสอบกรณีร้อง “ปิยบุตร” กล่าวหาคนอีสานว่าเป็นคนตลก! 
23 มี.ค. 2562

นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เปิดเผยว่า คณะกรรมการการเลือกตั้ง (กกต.) ได้มีหนังสือเชิญไปให้ถ้อยคำ ในวันพุธที่ 27 มี.ค.62 นี้เวลา 10.00 น. กรณี Facebook ชื่อ “Piyabutr Saengkanokkul – ปิยบุตร แสงกนกกุล ระบุข้อความในลักษณะเป็นการใส่ร้ายด้วยข้อความอันเป็นเท็จว่า “รัฐจากส่วนกลางจับมือกับสื่อมวลชนบางกลุ่มผลิตสื่อเพื่อสร้างภาพลักษณ์ให้คนอีสานเป็นคนตลก ไม่มีความรู้…” หลังจากไปปราศรัยที่จ.สกลนคร เมื่อวันที่ 16 ก.พ.62 ที่ผ่านมา
การกระทำดังกล่าวอันอาจเข้าข่ายเป็นความผิดตาม พรป.ว่าด้วยการเลือกตั้งสมาชิกสภาผู้แทนราษฎร 2561 มาตรา 73(5) ที่ห้ามมิให้ผู้สมัครหรือผู้ใดกระทําการอย่างหนึ่งอย่างใดเพื่อจูงใจให้ผู้มีสิทธิเลือกตั้ง ลงคะแนนให้แก่ตนเองหรือผู้สมัครอื่น  ให้งดเว้นการลงคะแนนให้แก่ผู้สมัคร  หรือการชักชวนให้ไปลงคะแนน ไม่เลือกผู้ใดเป็นสมาชิกสภาผู้แทนราษฎร  ด้วยวิธีการใส่ร้ายด้วยความเท็จ ซึ่งอาจมีโทษตาม ม.159 ต้องระวางโทษจําคุกตั้งแต่ 1-10 ปี หรือปรับตั้งแต่สองหมื่นบาทถึงสองแสนบาท หรือทั้งจําทั้งปรับ และให้ศาลสั่งเพิกถอนสิทธิเลือกตั้งของผู้นั้นมีกําหนด 20 ปี
ซึ่งกรณีดังกล่าว กกต.ได้มีคำสั่งที่ 19/2562 แต่งตั้งเจ้าหนักงานและคณะกรรมการสืบสวน ไต่สวนและดำเนินคดี ตาม ม.42 ของ พรป.คณะกรรมการการเลือกตั้ง 2560 แล้ว จึงได้มีหนังสือเชิญผู้ร้องไปให้ถ้อยคำพร้อมพยานหลักฐานเพิ่มเติม เพื่อประกอบการทำคำวินิจฉัยเสนอ กกต. พิจารณาเพื่อส่งให้ศาลฎีกาพิจารณาและวินิจฉัยลงโทษต่อไป นายศรีสุวรรณกล่าวในสี่สุด